
РЕПУБЛИКА БЪЛГАРИЯ

МИНИСТЕРСТВО НА ОКОЛНАТА СРЕДА И ВОДИТЕ

БАСЕЙНОВА ДИРЕКЦИЯ „ИЗТОЧНОБЕЛОМОРСКИ РАЙОН”

СЪОБЩЕНИЕ ЗА ПУБЛИЧНО ОБЯВЯВАНЕ 

За изменение на параметрите в Разрешително за водовземане от  повърхностен воден обект
1. Номер на административен акт, който ще се изменя:

В БДИБР е постъпило заявление за продължаване срока на действие на  разрешително № 1512/24.03.2003г., последно продължено с Решение №443/30.10.2008г., издадени от Директора на БДИБР, за водовземане от повърхностен воден обект – река Тъжа, река Дълбока, река Бабка и река Светишка вада, с цел на водовземането – „производство на електроенергия посредством ВЕЦ „Тъжа”, в землището на с.Тъжа, община Павел баня, област Стара Загора. В хода на процедурата са установени несъответствия с целите за опазване на околната среда по чл.156а, във връзка с което и на основание чл.50а от Закона за водите едновременно с процедурата за продължаване срока на действие ще се извърши изменение на разрешителното както следва: 
2. Информация за измененията, които предстои да бъдат извършени и фактическите основания  за измененията:

2.1 Съгласно чл.56, ал.1, т.7 от Закона за водите, разрешителното за водоземане по чл.44 трябва да съдържа воден обект и водно тяло – предмет на използването. 
Водовземането от река Тъжа, река Дълбока, река Бабка и река Светишка вада за производство на електроенергия чрез ВЕЦ Тъжа попада в повърхностно  водно тяло (ВТ) с код BG3TU900R057 – „Река Тъжа от извори до ВЕЦ „Тъжа”. Водохващанията попадат:  в границите на зона за защита на водите ЗЗ „Централен Балкан” с код BG0000494, определена съгласно чл.119а, ал.1, т.5 от ЗВ, включена в Раздел 3, точка 3.5.1 на ПУРБ на ИБР, в зона за защита на водите Национален парк „Централен балкан” с код 2 , определена съгласно чл.119а, ал.1, т.5 от ЗВ и включена в Раздел 3, точка 3.5.3 на ПУРБ на ИБР. Водохващането на р.Светишка вада, МВЕЦ Тъжа и част от тръбопровода попадат в границите на зона за защита на водите  - „Централен Балкан буфер” с код BG0002128, определена съгласно чл.119а, ал.1, т.5 от ЗВ, включена в раздел 3, точка 3.5. на ПУРБ на ИБР.

В Приложение №1  към Раздел 7 на ПУРБ на ИБР за ВТ с код BG3TU900R057 е предвидена мярка с код HY_10_6, която гласи: 6.Определяне на минимално  допустим отток след водовземания от реки  на територията на НП „Централен балкан” не по-малък от 30% от определното за съоръжението средномногогодишно водно количество. Отговорник за изпълнение на мярката БДИБР, МОСВ.  
Съгласно актуална служебна информация от НИМХ, за водоизточниците на ВЕЦ Тъжа  са определени хидроложки данни както следва:
	Река
	Водно тяло
	Десетични координати на точката
	Qср

(м3/сек)
	30%Qср
(м3/сек)
	Q95%
(м3/сек)

	
	
	Е
	N
	
	
	

	р. Тъжа
	BG3TU900R057
	42°41'17.9"
	25°02'20.1"
	1.46
	0.438
	0.042

	р. Бабска 
	BG3TU900R057
	42°41'17.9"
	25°02'20.2"
	0.213
	0.064
	0.000

	р. Дълбока
	BG3TU900R057
	42°41'00.2" 
	25°02'19.5"
	0.229
	0.069
	0.000

	р. Светишка вада


	BG3TU900R057
	42°40'29.0" 
	25°03'15.60"
	0.160
	0.048
	0.000


Във връзка с гореизложеното, към наименованието „Воден обект” се добавя „Водно тяло” и  частта придобива наименованието „Воден обект/Водно тяло” със следното съдържание:
	Воден обект /водно тяло
	Воден обект

1. Река Тъжа, в която при пункта на водохващането протичат:
Средномногогодишно водно количество – 1.46м3/сек

Водно количество с обезпеченост 95% - 0.784м3/сек

Минимално допустим отток – 0.438м3/сек

2. Река Бабска, в която при пункта на водохващане протичат:

Средномногогодишно водно количество – 0.213м3/сек

Водно количество с обезпеченост 95% - 0.000м3/сек

Минимално допустим отток – 0.064м3/сек

3. Река Дълбока, в която при пункта на водохващане протичат:
Средномногогодишно водно количество – 0.229м3/сек

Водно количество с обезпеченост 95% - 0.000м3/сек

Минимално допустим отток – 0.069м3/сек

4. Река Светишка вада, в която при пункта на водохващане протичат:

Средномногогодишно водно количество – 0.160м3/сек

Водно количество с обезпеченост 95% - 0.000м3/сек

Минимално допустим отток – 0.048м3/сек

Водно тяло с код  BG3TU900R057 – „Река Тъжа от извори до ВЕЦ „Тъжа”.



2.2 Съгласно чл.56, ал.1, т.8 от Закона за водите, разрешителното за водоземане по чл.44 трябва да съдържа място на водовземане, място на водоползване и място на отвеждане на използваните води, включително географски координати и надморска височина.  
Към заявление с вх.№ РР-04-42/20.11.2018г. е приложена информация за местоположението на точките на водовземане и мястото на отвеждане на отработени води. Във връзка с това частите  „Място на водовземане” „Място на водоползване” и „Място и начин на отвеждане на възвратимите води” се  изменят както следва: 
	Място на водовземането
	1. Водохващане на р.Тъжа

42°41'17.9"  25°02'20.1"   Н=702м

2. Водохващане р.Бабска

42°41'17.9"   25°02'20.2"  Н=702м

3. Водохващане р.Дълбока
42°41'00.2"  25°02'19.5"  Н=705м

4. Водохващане р.Светишка вада
42°40'29.0" 42°40'29.0"  Н=692м


	Място на водоползването
	ВЕЦ  „Тъжа, в землището на с.Тъжа, община Павел баня с инсталирана мощност 4880кВт, нетен напор 150м и географски координати:

42° 39' 5.4"  25° 3' 14.4"    Н=538м


	Място и начин на отвеждане на възвратимите води
	Преработените води, през изтичалото на централата постъпват в река Тъжа, с географски координати на мястото на заустване:

 42° 39' 5.4"  25° 3' 14.4"    Н=538м


2.3 Съгласно Приложение №1, към раздел 7 на ПУРБ на ИБР за водно тяло с код BG3TU900R057 са предвидени мерки както следва:
· HY_10_6: Осигурявяне на минимално допустим отток, не по-малък от 30% от определеното за съоръжението средномногогодишно водно количество.
· HY_11_5: Осигуряване на неперкъснатостта на водните течения и движението на рибите. Задължителен мониторинг за оценка на общото хидроморфологично въздействие.

· CA_8_2: Осигуряване на измерването на количеството повърхностни води и контрол на оттока в участъка след съоръжения за водовземане или съоръжения за регулиране на оттока.

· HY_10_2: Забрана за водовземане за вода за енергетиката през летните месеци при маловодие.

Отговорник за изпълнение на мерките – БДИБР, МОСВ.
Във връзка с изпълнение на посочените мерки частите „Условия на водоползването” и „Други условия” в разрешителното следва да се изменят.  
2.4 Във  връзка с Констативен протокол № 96/16.07.2020г. от проверка, извършена от експерти на БДИБР по заявление РР-04-42/20.11.2018г., в разрешителното се  въвеждат „Специфични условия на разрешената дейност”.
3. На основание  гореизложените т.2.3 и т.2.4,  чл.50а от Закона за водите, ПУРБ на ИБР (2016-2020г.) и чл.49, ал.1, т.3 от Наредбата за ползване на повърхностните води (приета с ПМС №352 от 14.12.2016г., обн.ДВ бр100 от 16.12.2016г.) добавям Приложение към разрешителното, съдържащо условията, които следва да се спазват от страна на НЕК ЕАД. Приложението въвежда частта „Условия за предоставяне на информация от собствен мониторинг” и „Специфични условия на разрешената дейност”, и заменя частите: „Задължения за монтиране на измервателни устройства“,  „Условия на водовземането“, „Такса за водовземане“,  „Контролиращ орган” и „Други условия“ : 

ПРИЛОЖЕНИЕ

към

РАЗРЕШИТЕЛНО ЗА ВОДОВЗЕМАНЕ ОТ ПОВЪРХНОСТЕН ВОДЕН ОБЕКТ

1. Условия на водовземането

1.1. Да се извършва ежемесечно наблюдения и отчет на ползваните водни обеми. Да се съставя протокол, който да бъде изпращан в Басейнова Дирекция Източнобеломорски район, в края на всяка година.

1.2. Да се осигурява по време на водовземането непрекъснато протичане на минимално допустимия отток в размер  на:

Река Тъжа                   – 0.438 м3/сек

Река Бабска                  – 0.064 м3/сек

Река Дълбока              – 0.069 м3/сек

Река Светишка вада  – 0.048 м3/сек

необходим за поддържане на екосистемите в реката и миграцията на водните организми. 

1.3. Да не се нарушават обществените интереси и придобити права, упражнявани по отношение на водните обекти и водностопанските системи и съоръжения. 

1.4. При експлоатацията на обекта да се поддържа проводимостта на река Тъжа, река Дълбока и река Светишка вада на разстояние до 500м от водовземането надолу по течението на реката.

2. Условия за предоставяне на информация от собствен мониторинг

2.1. Да се извършва собствен мониторинг, в съответствие с изискванията на чл. 70  от Наредба № 1/11.04.2011 г. за мониторинг на водите, както следва:

· Да се предвидят три пункта за собствен мониторинг:

· Пункт МТ  №1 на 50м от водохващането на р.Тъжа нагоре срещу течението на реката
· Пункт МТ №2 на 50м под водохващане на р.Тъжа.
· Пункт МТ №3 на 100м под изтичалото на ВЕЦ „Тъжа” след смесването на отработени води от ВЕЦа с водите от реката
· В тези пунктове да се извършва  мониторинг по показателите: 

· Физикохимични - активна реакция рН, температура, разтворен кислород и електропроводимост, паралелно с пробовземането за БЕК риби и БЕК макрозообентос Биотичен индекс за макрозообентос (Методика за мониторинг на биологичния елемент макрозообентос на реки)  - с честота на пробовземане - един път годишно в периода юни септември. 

· Биологичен елемент за качество (БЕК) – риби (Методика за определяне на Базиран Риби Индекс - БРИ) – един  път на три години.

· Биологичен елемент за качество (БЕК) – макрофити – един път на три години

· Оценка на ефективността на реконструирания рибен проход
· Наблюденията, измерванията, вземането, консервирането и изпитванията на проби се извършват съгласно български или международни стандарти. Изпитванията се извършват от акредитирани или специализирани лаборатории съгласно чл.78 от Наредба №1 от 11.04.2011г за мониторинг на водите. 

· Резултатите от мониторинга да се предоставят в БДИБР в 15 дневен срок от датата на изпитването

2.2. В срок от една година от влизане в сила на настоящия административен акт, с цел да се осъществява непрекъснат мониторинг на водните количества  да се осигурят технически условия за измерване на общия екологичен отток след водовземането от р.Тъжа, р.Бабска, р.Дълбока и р.Светишка вада и съответствието му с размера на минимално допустимия отток в разрешителното. 

3. Задължения за монтиране на измервателни устройства

3.1. В двумесечен срок от влизане в сила на настоящият административен акт да се монтира  измервателно устройство отговарящо на изискванията на Закона за измерванията и Наредба за средствата за измерване, които подлежат на метрологичен контрол /обн.ДВ, бр. 98/2003г./. При липса на техническа възможност за монтиране при водохващането да се монтира при входа на напорния тръбопровод в изравнителя.
3.2. В едномесечен срок от монтиране на измервателното устройство да се уведоми БДИБР, да се състави протокол, удостоверяващ изправността на монтираното измервателно устройство, съответствието му с нормативните изисквания и да се направи отчет на показанията.

3.3. Да се уведоми писмено БДИБР при установяване неизправност на водомера.

3.4. Титулярят на разрешителното следва да поддържа в изправност измервателното устройство за целия срок на действие на разрешителното. В случай, че се установи неизправност на измервателното устройство, се заплаща такса за водовземане на базата на разрешения воден обем за периода на неизправност, или ако този период не може да бъде установен – от последната проверка на Басейнова Дирекция Източнобеломорски район до момента на възстановяване на изправността му.

4. Задължение за заплащане на такса за водовземане 
4.1 Да се изчисляват месечно ползваните водни обеми. Да се съставя протокол за ползваните месечни водни обеми, който да се изпраща в БДИБР.

4.2 Титулярят на разрешителното заплаща такса за правото на водовземане, определена на база ползвания обем вода и целта на водовземане, съгласно разрешителното и Тарифа за таксите за водовземане, за ползване на воден обект и за замърсяване, приета с ПМС към момента на определяне на таксите.

4.3  Ежегодно, към 31 януари на следващата година, титулярят на разрешителното представя в БДИБР  информация за изчисляване на дължимата такса по образец, утвърден от Министъра на околната среда и водите и обявен на интернет страниците на БДИБР и на МОСВ.

4.4  Ежегодно, към 31 януари на следващата година, титулярят на разрешителното да представя в БДИБР  копия от протоколите за произведената електрическа енергия от предходната година.

4.5  Ежегодно, към 15 февруари на следващата година, внася определената такса по бюджетната сметка на БДИБР, посочена в писмото, като в платежния документ посочва номера на разрешителното, периода, за който се внася таксата и че същата е дължима на основание Закона за водите.

4.6  Да се извършва актуализация на работните характеристики на централата на всеки пет години, за което да се уведоми БДИБР - Пловдив

5.    Специфични условия на разрешената дейност 
5.1  Разрешителното не дава право на компенсации при възникване на приоритетно водовземане.

5.2  В срок от 6 (шест) месеца от влизане в сила на настоящият административен акт да се представи за съгласуване в БДИБР и ИАРА проект за реконструкция на съоръжението за миграция на рибната фауна (рибен проход), изграден на р.Тъжа, изготвен съгласно изискванията на Ръководството към  Приложение 3 на Раздел 7 на ПУРБ на ИБР (2016 – 2021г).

5.3 В срок от 2 години от влизане в сила на настоящият административен акт да се реконструира  рибения  проход, съгласно одобрен проект по т.5.2.

5.4. С цел да се осигури непрекъснато водно количество в рибения проход на р.Тъжа, не се разрешава водовземане на водни количества за целите на разрешителното, при водни нива в баражното езеро по-ниски от котата на горния ръб на най-високо разположения отвор на рибения проход .

5.5. Да не се допуска запушване на отворите на рибения проход с предмети, наноси и други препятствия. При запушване на отворите да се извърши незабавно почистване.

5.6. С цел да се осигури непрекъснато водно количество в реката, не се разрешава водовземане на водни количества за целите на разрешителното, при протичане на водни количества в реките Тъжа, Бабка, Дълбока и Светишка вада, по-малки или равни на определения минимално допустим отток.
5.7 В срок от 6 (шест) месеца от влизане в сила на настоящият административен акт да се демонтират и премахнат съоръженията за водовземане от дере, включващо се чрез водопровод в безнапорния тунел. Преди започване на дейностите по демонтаж на съоръжението и след приключване да се уведоми БДИБР за осъществяване на контрол.

5.8 В срок от 2 (два) месеца от влизане в сила на настоящият административен акт да бъде обезопасен изравнителя на ВЕЦ Тъжа чрез поставяне на ограда. След приключване на дейностите да се уведоми БДИБР за осъществяване на контрол.  

6. Контролиращ орган и осигуряване достъп при контрол на разрешителното и предоставяне на документация

Контролиращ орган – Директорът на БДИБР

6.1. Титулярят на разрешителното е длъжен да допуска по всяко време контролиращия орган до мястото на ползване с оглед извършване на контрол по спазване на условията на разрешителното.

6.2 Титулярят на разрешителното е длъжен да представя на контролиращия орган необходимите документи, данни, сведения, справки и обяснения, свързани с разрешеното ползване и предмета на проверката.

7.    Продължаване и изменение на разрешителното

7.1. Заявление за продължаване срока на действие на разрешителното се подава пред Директора на БДИБР  преди изтичането му, съгласно чл. 78 ЗВ, и след плащане на дължимите глоби или санкции по чл. 200 ЗВ.

7.2. Изменението на разрешителното се извършва по реда на чл. 72 – чл. 77 ЗВ, вр. чл. 43 от Наредбата за ползване на повърхностните води.

7.3. Прекратяване на действието на разрешителното се извършва по реда и при условията на чл. 79 ЗВ.

8.   Отнемане на разрешителното

8.1. Отнемане на разрешителното съгласно чл. 79а ЗВ може да се постанови, включително и за:

8.2. Осъществяване на водовземане извън целите, посочени в разрешителното.

8.3. Нарушаване условията на разрешителното.

8.4. Неупражняване на права, предоставени с разрешителното, в определения в него срок.

8.5. Неупражняване на права в определените в разрешителното параметри на ползването.

8.6 Отнемането на разрешителното в случаите по т. 8.2 – т. 8.5. не освобождава титуляря на разрешителното от административнонаказателна отговорност по чл. 200 ЗВ. 

4. Място за предоставяне на писмени възражения и предложения отзаинтересовани лица
БДИБР

гр.Пловдив

ул.”Янко Сакъзов” №35
ВАСИЛКА ЧОПКОВА
Директор на Басейнова  дирекция  „Източнобеломорски район”

4000, Пловдив, ул.”Янко Сакъзов” 35  Тел: (+359) 032 604 720
Факс: (+359) 032 604 721, www.earbd.bg; e-mail: bd_plovdiv@earbd.bg

